As die Recces die dag in die bos in stap, slaan die luislange, die aasvoëls en selfs die leeus op die vlug. Wat jy kan vang, kan jy eet, sê dié manne.
Ontdek wat dit verg om vir weke aaneen uit ’n rugsak te leef, hoe om te oorleef op dit wat die natuur verskaf en selfs hoe om ’n leeu kaalhand van ’n karkas te verjaag. Aasvoëlsop, enigiemand? Of wat van vlieënde vis vir voorgereg met gebraaide luislang vir hoofgereg?
Justin Vermaak het sy militêre loopbaan by 1 SAI begin. Daarna was hy vir 10 jaar ’n Spesiale Magte-operateur by 1 Verkenningsregiment. In 1987 ontvang hy die Honoris Crux (HC) – ’n toekenning vir dapperheid. Vandag is hy ’n entrepreneur met ondernemings in die landbou, die finansiële sektor en in groen-projekte.